**Dalija** ili **Georgina** (lat. Dahlia variabilis) je višegodišnja biljka, poreklom iz Meksika. Ima podzemno stablo u vidu debelog gomolja. Nadzemno stablo je zeljasto, visoko od 60 cm do 2 metra, u donjem delu drvenasto, razgranato i žbunasto. Listovi su izduženo eliptični, sa nazubljenom ivicom, tamnozeleni. Cvetovi krupni, u svim bojama i nijansama, jednobojni ili šareni. Biljka cveta od maja do jeseni.

Uzgoj
-----

Dalije se razmnožavaju gomoljima, početkom proleća, tako što se stari gomolj podeli, pa se potom sade u bašti prilično kasno, jer su ove biljke veoma osetljive na kasne prolećne mrazeve, kao i na hladno zemljište. Sade se od aprila do maja na plodnom, hranjivom zemljištu, koje je s jeseni dobro obrađeno. Na pripremljenom zemljištu iskopaju se jamice u koje se stavlja gomolj, tako da korijenov vrat bude na dubini od oko 5 cm. Gomolji se sade na rastojanju od 50 do 100 cm za visoke i krupne cvetne sorte, a na rastojanju od 40 do 50 cm za niske i sitno cvetne sorte. Gušće sađenje se ne preporučuje, jer će biljka terati u visinu, pa će manje cvetati. Još u toku sađenja potrebno je pored biljke (naročito ako se radi o sortama visokih stabljika i krupnih cvetova) postaviti oslonac uz koji će se biljka vezivati.

Dalije u bašti zahtijevaju sunčana do slabo sjenovita mjesta, koja su zaštićena od jačih vetrova. Posle sađenja nije potrebno biljke zalivati, ali kad ove počnu intenzivno da rastu otpočeti sa obilnijim zalivanjem, naročito ako su dani sušni.

U toku vegetacije treba sprovesti odgovarajuće mere nege: prašenje, redovno rezanje preostalih cvetova kao i uklanjanje suvih i oštećenih listova redovno dodavanje rastvora organskog đubriva. Đubriti ih kombinovanim đubrivima (multifert) koja sadrže sve mikroelemente neophodne za pravilan razvoj biljke. Ako se žele krupniji cvetovi (za rezanje) treba uklanjati voćne izbojke cvetne drške.   

Dalije preko zime izmrzavaju u bašti te u jesen s prvim jesenjim mrazevima treba odrezati nadzemni deo biljke do 10-15 cm iznad zemlje. Posle toga gomolji se izvade iz zemlje i ostave na suvo provetreno mesto. Kada se zemlja na gomoljima potpuno osuši, oni se čiste u malom razmaku, razmeštaju jedan do drugog, posipaju sumpornim cvetom ili Cinebom (radi sprečavanja bolesti), smeštaju potom u sanduk i pokrivaju slojem peska. Tako pripremljene sanduke smestiti u prostorije sa temperaturom od oko 6 C° i održati umerenu vlažnost. Suv vazduh isušuje gomolje (smežuraju se), a suviše vlažan izaziva truljenje. 

Biljke su pogodne za sadnju u lejama, ivičnjacima, u pojedinačne grupe, bordure i kao rezano cveće. Ukoliko se koriste kao rezano cveće, cvetove treba brati u fazi pupnog rascvetavanja cvasti, jer se posle branja pupoljci ne otvaraju. Beru se rano izjutra ili uveče.

Vrste dalije
------------

Woodland Mirenda Dalija
Dalije imaju veliki broj sorti, i po formi cvetova dele se na nekoliko grupa: ponpon - imaju loptaste sitne cvetove, kaktus dalije - krupne cvetove na jakim drškama, minjon dalije - niske obilno cvetaju, dekorativne dalije - veoma krupnih cvetova.

Literatura
----------

* Harshberger, John W. (1897). „The Native Dahlias of Mexico". *Science, New Series, Dec. 17* **6** (155): 908–910. DOI:10.1126/science.6.155.908. JSTOR 1623914.
* Sherff, Earl Edward, 1951: Epiphytum, a new section of the genus Dahlia Cav. Bot Leaflets: 4,21
* Hansen, H. V. (2004). „Simplified keys to four sections with 34 species in the genus Dahlia (Asteraceae-Coreopsideae)". *Nordic Journal of Botany* **24**: 549–553. DOI:10.1111/j.1756-1051.2004.tb01639.x.
* Saar, Dayle Ellyn. A phylogenetic analysis of the genius Dahlia (asteraceae): An interdisciplinary study. Ph D Thesis, Northern Illinois University, 1999 Arhivirano 2014-08-10 na Wayback Machine-u
* Whitley GR (September 1985). „The medicinal and nutritional properties of Dahlia spp". *J Ethnopharmacol* **14** (1): 75–82. DOI:10.1016/0378-8741(85)90031-5. PMID 3910964.
* Bates, Dave (2015). „The Growing World of Dahlias".
* „Linda's Dahlias". 2015. Pristupljeno 21 June 2015.
* Dave's Garden (2015). „Welcome to Dave's Garden!". Internet Brands. Pristupljeno 14 June 2015.

### Societies

* RHS (2015). „Royal Horticultural Society". Pristupljeno 19 June 2015.
* „National Dahlia Society (U.K.)". 2011. Arhivirano iz originala na datum 2015-06-07. Pristupljeno 17 June 2015. 
	+ Dahlia species; The National Dahlia Society (U.K.)
* „The American Dahlia Society". Pristupljeno 17 June 2015.
* „National Dahlia Society Of New Zealand". Pristupljeno 17 June 2015.

Vanjske veze
------------

***Dalija*** na Wikimedijinoj ostavi

***Dalija*** na Wikimedijinoj ostavi

* D E Saar. Wild Dahlias
* The United Kingdom National Dahlia Collection Arhivirano 2008-10-18 na Wayback Machine-u
* North American Dahlia Shows Arhivirano 2009-08-28 na Wayback Machine-u
* Dahlia Flower Care
* Dahlia Pinnata Eatable Plans
* Info about care for dahlias
	+ *Dahlia rosea* at pfaf
	+ *Dahlia pinnata* at pfaf
* Gallery of Dahlia Images Arhivirano 2008-07-24 na Wayback Machine-u
* Hans V. Hansen. Native (wild) Dahlias – taxonomy, historical review, and the derivation of cultivars, in Trial of Dahlia 2008, Final Report. Royal Horticultural Society Arhivirano 2014-08-11 na Wayback Machine-u

### Baze podataka

* Global Compositae Checklist[*mrtav link*]
* The Plant List
* ITIS